આઝાદી પછી સરદાર લાંબુ જીવ્યા નહિ, પરિણામે સમાજવાદ વિશેની એમની વિભાવના સાકાર થયેલી આપણે જોઈ શક્યા નહીં. સરદારની ગેરહાજરીમાં નહેરુ પ્રેરિત જે સમાજવાદ વિકસ્યો અને આઝાદી પછીની તમામ સરકારોના હાથે સમાજવાદના જે હાલહવાલ થયા છે એની ભારે કિમ્મત આજે દેશ ચૂકવી રહ્યો છે. ભગવાન કૌટિલ્યે જ્યારે અર્થશાસ્ત્ર લખ્યું ત્યારે સમાજવાદ શબ્દની ઉત્પત્તિ નહોતી થઈ,(આ માહિતી તમે ગુજરાતી વેબસાઈટ shareinindia.in ના માધ્યમથી વાંચી રહ્યા છો) પરંતુ એમણે અર્થોપાર્જનની જે વાત કરી છે એ સરદાર વલ્લભભાઈના વ્યવહારુ સમાજવાદ સાથે મેળ ખાય એવી છે. આઝાદીનાં ૭૦ વર્ષ પછી સરદાર વલ્લભભાઈના વ્યવહારુ સમાજવાદની ઇતિહાસે નોંધ લેવી પડે એવી પરિસ્થિતિ આજે દેશમાં સર્જાઈ છે.